[[Fil:Москитол универсальный (работает и с жидкостью и с пластинами).jpg|thumb|Udstyr til privat bekæmpelse af myg ved brug af pyrethroid]]
'''Pyrethroider''' er en gruppe af [[insekticid]]er, der virker som [[nervegift]]. De er hyppigt brugt i [[landbrug]]et, men også og måske især i de private haver. Stofferne er baseret på naturlige insektgifte, som dannes i bestemte arter af [[Okseøje (Chrysanthemum)|Krysanthemum]] (''Tanacetum cinerariifolium'' eller ''Tanacetum coccineum''). Blomsterne høstes og tørres kort efter, at blomstringen er begyndt. Man kan så enten pulverisere produktet, eller udtrække de aktive stoffer. Efter behandling har man et middel, som indeholder ca. 30% aktivt stof, som under ét kaldes for pyrethriner. To af disse er langt de mest almindelige, nemlig pyrethrin-I og pyrethrin-II. Desuden findes der små mængder af stofferne cinerin I og II samt jasmolin I og II.
Naturvidenskab Jordbrug